‘Sasol stoot nié prys van alkohol op nie’ | Netwerk24
Deur Hanlie Stadler 29 Maart 2020 13:01
Sasol prioritiseer verskaffing van alkohol vir handreinigers aan die plaaslike mark. Foto: iStock
Die chemiese reus sê die vraag na die alkoholgebaseerde bestanddele van reinigers het die afgelope weke met 400% opgeskiet.
Die maatskappy het ’n unieke mengsel van chemikalieë met ’n alkoholbasis ontwikkel om in die vraag te help voorsien.
“Hoewel die wêreldwye vraag en pryse van etanol- en isopropanol-alkohol gestyg het te midde van die Covid-19-pandemie, het Sasol plaaslike voorraad geprioritiseer en pryse vir Suid-Afrikaanse verkope het stabiel gebly,” sê Fleetwood Grobler, uitvoerende hoof.
Die maatskappy het reeds nagenoeg 8 miljoen liter alkoholprodukte aan die Suid-Afrikaanse mark verskaf en werk onverpoosd voort om in die vraag te voorsien.
Sasol werk ook saam met die departement van handel, nywerheid en mededinging om seker te maak staatsentiteite en ander noodsaaklike dienste kry voorkeur om te help in die stryd teen die siekte.
Meer oor: Sasol | Covid-19 | Handreinigers | Alkohol | Koronavirus | Chemikalieë